Ons dink maar aan koning Dawid wat Bátseba, die vrou van Uria, begeer het. Hy het nie oor hierdie sondige begeerte wat na hom lê en loer geheers nie. Dit het uiteindelik daartoe aanleiding gegee dat sy begeerte tot bedrog, leuens en moord aanleiding gegee het ten einde hierdie begeerte te voed.
Onvergenoegdheid het tot gevolg dat ek die mooi en kosbare dinge in my eie lewe nie meer raaksien en waardeer nie. Dit sal bes moontlik tot gevolg hê dat ek dan baie daarvan kan verloor en om dan later daaroor vir myself of ander kwaad te wees, sal dit wat verlore is ewe min terugbring.